स्टिल अप
तुमने चाबियाँ ले लीं न?
हाँ। हाँ, ले लीं।
रात के 11:27 बजे
स्नूज़र्स
ए।
फ़ोन उठा लिया। एक सेकंड के लिए लगा था शायद तुम सोई हुई होगी।
नहीं। हमेशा की तरह, अब भी जगी हूँ।
सोने में मदद करने वाला ऐप, अह, काम कर रहा है?
दरअसल, मैंने कल रात को उसे दोबारा आज़माया था।
उस आदमी को तुम्हें बात करके सुलाना चाहिए, है न? पर उसकी आवाज़ इतनी सेक्सी है
कि मैं कल्पना करने लगी कि वह मुझे जलते हुए तेल के रिग से बचा रहा है।
जो कि बढ़िया है, पर अगर तुम अनिद्रा के रोगी हो, तो बेकार है।
तुमने कभी उन्हें आज़माया?
नहीं।
सम्मोहन, एक्यूपंक्चर, कुछ भी काम नहीं करता है।
मैंने ऑनलाइन एक किताब खरीदी थी
जिसका नाम था "वन थाउज़ेंड एंड वन स्लीप क्योर्स एंड रेमेडीज़।" बकवास थी।
वह बकवास चीज़ों से भरी थी। जैसे, लैवेंडर से भरा हैट पहनें।
किसी और के सोने की रिकॉर्डिंग सुनें।
केवल एक नासिका से साँस लें।
मुलायम गद्दे पर सोएँ। सख़्त गद्दे पर सोएँ।
मुलायम गद्दे को सख़्त गद्दे के ऊपर रखें।
फिर दोनों पर सोएँ।
किसी नॉर्स भगवान से प्रार्थना करें। अपनी आँखों को नज़रअंदाज़ करें।
नहीं। ठीक है, देखो,
शायद मैंने इनमें से कुछ बनाकर बोला, पर, तुम समझ गई होगी।
माफ़ करना, मैंने तुम्हारी एक भी बात नहीं सुनी।
डैनी, तुम अंधेरे में क्यों रेंग रहे हो?
- तुम मेरे पड़ोसी को जानती हो? - जिसे बिल्लियाँ बेहद पसंद हैं?
- कैट मैन। - तुम्हें यह पसंद आ रहा है?
पता नहीं क्यों, पर उसने मुझे उसकी बिल्ली की जन्मदिन की पार्टी में बुलाया है।
उसकी उम्र कितनी है?
सत्रह साल। हम सभी ने मिलकर उसे गाड़ी चलाना सिखाने का इंतज़ाम किया।
ख़ैर,
मुझे पार्टी में न जाने के लिए बहाना देना पड़ा
और बिना अच्छी तरह सोचे, मैंने थोड़ा बचकाना बहाना दे दिया।
क्यों? तुमने उससे क्या कहा?
कि मैं महीने भर के लिए दुनिया के हर डिज़्नीलैंड में रहने जा रहा हूँ।
- तुमने उससे ऐसा क्यों कहा? - वहाँ कभी नहीं गया हूँ। हमेशा से जाना चाहता था।
मैंने सोचा अभी वहाँ जाने के लिए अच्छा समय होगा।
पर तुम कभी घर से निकलते ही नहीं हो।
हाँ, जानता हूँ। मेरे तर्क में ख़ामियाँ हैं।
और अब उसे लगता है कि मैं घर में नहीं हूँ।
वह मेरे आँगन में पार्टी कर रहा है। घंटों से पार्टी चल रही है।
ठीक है, तो पूरे महीने के लिए यही तुम्हारी योजना है?
जब भी वह बाहर रहेगा, तुम बस अंधेरे में रेंगते रहोगे?
हाँ। अब मैं प्रतिबद्ध हूँ।
और अच्छी बात यह है कि सोचो मैं बिजली का कितना खर्च बचाऊँगा।
तुम बस पर्दे क्यों नहीं खींच देते?
मेरे पास पर्दे नहीं हैं।
और अगर मैंने पर्दे खरीदकर टाँग दिए और उसने उन्हें देखा, तो वह सोचेगा,
"ये पर्दे कहाँ से आए?" और उसे पता चल जाएगा कि मैं घर में हूँ।
तो यह पेचीदा समस्या है।
बस एक सवाल है।
तुम खाने का क्या करोगे?
या पड़ोस का एडम अब भी तुम्हारे लिए खरीददारी कर रहा है?
नहीं, मुझे उसे भी विश्वास दिलाना पड़ा कि मैं डिज़्नीलैंड में हूँ।
तुम्हें पता है वह कैसा है।
अगर उसे सच्चाई का पता चल गया, तो वह 30 सेकंड में पूरी इमारत के सामने सच्चाई उगल देगा।
- हाँ। - देखो, सब ठीक है।
मैं ठीक हूँ। अच्छा महसूस कर रहा हूँ। फ़्लैट में जो भी है, मैं उससे गुज़ारा कर लूँगा, यानी...
मेयोनेज़ के एक जार और फ़्रॉस्टीज़ के एक पैकेट पर।
हाँ, मैंने इस योजना पर अच्छी तरह से विचार नहीं किया, है न?
यह ऐसा एक समय है जिसमें बाहर जाने में सक्षम होना
- काफ़ी लाभदायक हो सकता है। - सच में? धन्यवाद।
पर मैं बाहर नहीं जा सकता। और अब मुझे भूख लगी है। मुझे पिज़्ज़ा मँगवाना होगा।
कैट मैन, डिलीवरी वाला।
किसी से छुपना इतना पेचीदा होता है।
मैं यह जोखिम उठाऊँगा।
बस आज़माकर देखूँगा, देखता हूँ यह संभव है या नहीं।
कैट मैन हेमशा के लिए बाहर नहीं रह सकता।
ठीक है। एक एंचोवी और अनानास।
छी, एंचोवी और अनानास?
बिल्कुल। आ रहा है। तुम कहाँ हो?
दवाख़ाने आई हूँ।
पॉपी का चिकन पॉक्स।
वह अब भी छोटी बंदरिया की तरह ख़ुद को खुजा रही है
और हमारे पास पैरीडाइन ख़त्म हो गया था।
और साथ ही, अब उसकी क्लास के ज़्यादातर बच्चों को यह बीमारी हो गई है।
हफ़्ते भर से माता-पिताओं के व्हाट्सएप पर बवाल मचा हुआ है। मुझे बेहद बुरा लग रहा है।
तुम्हें क्यों बुरा लग रहा है?
याद है मैंने कहा था
कि मैं पॉपी को स्कूल के दौरे पर लेकर नहीं गई
- क्योंकि उसे चिकन पॉक्स हुआ है? - क्या हुआ, माँ?
कुछ नहीं।
- हाँ, हम एक मिनट में निकलेंगे। - माँ!
मुझे बस पहले कुछ बनाना होगा।
दरअसल, मैं उसे ले गई थी।
लो। अब तुम सच में भेड़ जैसी दिख रही हो।
- बा! - बा।
मैं वह कभी छोड़ने वाली नहीं थी।
क्या, और ज़ैक की कमीनी माँ को दोबारा मुझसे जीतने देती?
सब ठीक है?
हाँ, ठीक है।
हम बस घर में यही करते हैं।
कल रात को हमने लज़ान्या खाया था। काफ़ी परेशानी हुई थी।
मैं समझ गई थी कि उसे शक़ होने लगा था, पर मैं बच निकली।
काफ़ी चालाक हो। और अनैतिक भी।
अब तुम शुरू मत हो जाओ। ऊह, मैंने स्नूज़र्स नामक नई गोलियों का विज्ञापन देखा था।
अनिद्रा के रोगियों के लिए अतिरिक्त ताक़त।
मुझे देखना चाहिए यहाँ वो गोलियाँ मिलेंगी या नहीं।
नहीं, मत लो। उन्हें लेने से नींद नहीं आती है।
बस हर चीज़ का स्वाद गोभी जैसा लगने लगता है।
गोभी के अलावा, जिसका स्वाद पहले से ही गोभी जैसा होता है।
पर तुम्हें पता है मैं क्या कहने वाली हूँ, है न?
नहीं, क्या हम कृपया एक रात यह बातचीत किए बिना रह सकते हैं?
मैं तुम्हारे साथ स्लीप क्लिनिक नहीं जाऊँगा।
चलो भी।
नहीं। क्लिपबोर्ड लिए लोग मुझे सोते हुए देखें?
मुझे यह पसंद नहीं कि कोई मुझे सोते हुए देखे।
साथ ही, अगर...
अगर मैं नींद में...
ख़ुद को सहलाने लगा तो?
क्या तुम नींद में ख़ुद को सहलाते हो?
पता नहीं, पर यह देखते हुए कि जागते समय ख़ुद को कितना सहलाता हूँ,
इसकी संभावना ज़रूर है।
वैसे भी, अगर तुमने मेरे साथ रात बिताई, तो क्या वैजी को ऐतराज़ नहीं होगा?
शायद नहीं। वह बस तुम्हें मेरी सहेलियों में से एक मानता है। समझे,
मूल रूप से एक महिला मानता है।
सच में? यह जानकर ख़ुशी हुई।
रुको। वैजी फ़ोन कर रहा है। मैं तुम्हें बाद में फ़ोन करूँगी।
हैलो, वैज।
घबराने की ज़रूरत नहीं है। वह सो चुकी है
और मैं सबसे बेहतरीन सौतेला पिता हूँ।
तुमने यह कैसे किया?
मैंने बस उसे कुछ पढ़कर सुनाया।
मैंने भी यह कोशिश की थी। तुमने क्या पढ़कर सुनाया?
अरे, बस "द हिस्ट्री ऑफ़ ब्रिक्स।"
माफ़ करना, क्या?
"द हिस्ट्री ऑफ़ ब्रिक्स।"
- तुम वह अभी क्यों पढ़ रहे हो? - शनिवार के लिए।
- हाँ, ईंट वाली चीज़। - हाँ, तुम मुझे जानती हो।
तैयार रहना बेहद ज़रूरी है।
साथ ही, दरअसल यह सच में दिलचस्प है।
फ़िलहाल 12वीं शताब्दी के ईंट गॉथिक काल के बारे में सीख रहा हूँ।
ठीक है। अगर तुम ख़ुश हो, तो ठीक है।
कृपया मुझे छोड़ मत देना।
तुम्हें खुजली की दवा मिली?
नहीं। मैं फ़ार्मासिस्ट का इंतज़ार कर रही हूँ।
कोई बात नहीं। मुझे और सात अध्याय पढ़ने हैं।
ठीक है। मुझे बता देना अंत में क्या होता है।
दरअसल, मुझे नहीं लगता कि यह ऐसा कहानी है जो...
तुम मज़ाक कर रही थी, है न?
थोड़ा सा, हाँ। क्या मैं तुम्हारे लिए कुछ ले आऊँ?
तुम मुझे सरप्राइज़ दे सकती हो।
ठीक है। चुनौती स्वीकार है। यहाँ से निकलते ही संदेश भेज दूँगी।
- ठीक है। अलविदा। - ठीक है, अलविदा!
ठीक है, हम कहाँ थे?
सब ठीक है?
हाँ, सब ठीक है। नी सपोर्ट। बढ़िया है।
- मैं उसके लिए एक ले जाऊँगी। - अरे, हाँ।
- वह इस सप्ताहांत को एक ब्रिक-एथलॉन में भाग लेगा। - यह ब्रिक-एथलॉन क्या है?
यह एक ट्राइएथलॉन जैसा ही है। वे दौड़ेंगे, तैरेंगे और साइकिल चलाएँगे।
पर अंत में, उन्हें एक छोटी सी दीवार बनानी होगी।
बढ़िया है।
फ़ार्मासिस्ट आ गया?
नहीं। काउंटर पर कोई नहीं है। पक्का पीछे गया होगा।
एक काम करो। उनका ध्यान आकर्षित करो। चिल्लाओ।
नहीं। मुझे इससे नफ़रत है। यह अशिष्टता है।
- क्या हुआ? - चुप रहो।
तुम चुप रहो। मैंने कुछ नहीं कहा। तुम क्या कर रही हो?
ज़ैक की माँ आई है।
- लीसा। हैलो। - केट, हे भगवान। यह बेहद अजीब है।
- क्या तुम मुझसे छुप रही थी? - छुप रही थी? हे भगवान, नहीं।
नहीं, मैं क्यों... तुम्हें ऐसा क्यों लगा... नहीं।
बेशक़ छुप नहीं रही थी, नहीं।
ज़ैक को चिकन पॉक्स हुआ है।
अरे, नहीं।
वैसे, पॉपी कैसी है?
वह अपना मुखौटा उतारना ही नहीं चाहती थी, है न?
नहीं। वह जितना संभव हो सके भेड़ की सही नक़ल करना चाहती थी।
वह आज-कल काफ़ी व्यवस्थित हो गई है।
तो पक्का तुम्हारे हाथ में जो कैलामाइन लोशन है,
वह किसी और चीज़ के लिए है?
हाँ, हाँ। बिल्कुल।
- ख़ैर, मुझे लौटना चाहिए। - ठीक है।
फ़ार्मासिस्ट कहाँ है?
पता नहीं। मैं बस यहीं इंतज़ार कर रही थी।
- क्या तुमने चिल्लाया? - यह अच्छा विचार है।
- नहीं, मैं... - हैलो?
हैलो?
तो, लगता है हमें बस इंतज़ार करना होगा।
एक-साथ।
- मैं तुम्हारे लिए यह खरीद दूँ? - तुम ऐसा क्यों करोगी?
मुझे बस लगता है कि हम माँओं को एक-दूसरे का साथ देना चाहिए। अगली बार तुम खरीदकर देना।
ठीक है। ख़ैर, धन्यवाद।
हाँ।
माफ़ करना, मैं अब बोल सकता हूँ?
मुझे यहाँ से निकलना होगा।
मैंने जिन भी बच्चों को संक्रमित किया होगा, मैं उनके माता-पिता से नहीं मिल सकती।
हैलो? श्री फ़ार्मासिस्ट?
श्रीमती फ़ार्मासिस्ट?
- कोई है? - एक सलाह दूँ?
लोशन ले लो और पैसे छोड़ जाओ।
नहीं कर सकती। मेरे पास केवल कार्ड है।
तुम्हें कार्ड मशीन इस्तेमाल करना आता है?
दरअसल, आता है। पर यह ग़लत लगता है।
- ठीक है, ठीक है। - चलो भी।
ठीक है।
लेन-देन स्वीकृत हुआ
- धत्। नहीं। धत् तेरी की। - क्या हुआ?
- हे भगवान, नहीं।
- मैंने सौ पाउंड दे डाले। - क्या?
ठीक है और अगर मैं यह करूँ तो?
- चलो भी। नहीं! - क्या हुआ?
मैंने अभी-अभी और सौ पाउंड दे डाले।
वह आदमी ढेरों मुनाफ़ा कमाएगा।
अब मुझे पैसे वापस लेने के लिए रुकना होगा।
डैनी, यह सब तुम्हारी ग़लती है।
चलो भी।
रात के 12:32 बजे
वैजिसेट के लिए 14.99?
यह दिनदहाड़े डकैती है।
वैजिसेट क्या होता है? किसी गोंद जैसा सुनाई पड़ता है।
एक महिला वहाँ नीचे गोंद क्यों लगाएगी, डैनी?
पता नहीं। अगर कहीं कुछ टूट गया तो। नबिन वगैरह।
नबिन?
ठीक है, मैं महिलाओं की शारीरिक रचना भूल सा गया हूँ। धन्यवाद।
- तो तुम किसी को डेट नहीं कर रहे, हाँ? - बेशक़ नहीं।
अरसे बाद बस कल ही मैं किसी
अन्य जीवित प्राणी के घनिष्ठ संपर्क में आया था,
जब मैंने पॉर्क स्क्रैचिंग खाया था।
अगर तुम्हें किसी से मिलना है, तो तुम्हें फ़्लैट से बाहर निकलना होगा।
हाँ, पर क्लोई को भूल पाना मुश्किल था।
उससे रिश्ता टूटे तीन साल हो चुके हैं।
तुम सबसे ज़्यादा कितने समय तक सिंगल रही हो?
साढ़े पाँच हफ़्ते।
बधाई हो। मैं क्या कहूँ? मैं दयनीय हूँ।
- मैं तुम्हें आंक नहीं रही हूँ। - हाँ, आंक रही हो।
हाँ, थोड़ा सा।
पता है क्या?
मैं तुम्हें एक डेटिंग ऐप पर साइन अप करवा दूँगी।
बहुत बढ़िया।
यह बिल्कुल नहीं होगा। मेरे रहते कभी नहीं होगा।
- ज़रूर होगा। - नहीं।
रुको।
लो। पिज़्ज़ा आ गया।
अरे, हाँ।
ए। बस अंदर आकर फ़्लैट संख्या आठ के बाहर पिज़्ज़ा छोड़ जाओ। मैं गेट खोल देता हूँ।
मुझे अंदर आने की अनुमति नहीं है। तुम्हें बाहर आना होगा।
क्या मतलब? तुम लोग हमेशा अंदर आते हो।
नियम बदल गए हैं। तुम्हें बाहर आना होगा ताकि मैं फ़ोटो ले सकूँ।
- तुम्हें फ़ोटो क्यों लेना है? - साबित करने के लिए कि मैंने पिज़्ज़ा पहुँचा दिया।
क्या मुझे आज का अख़बार पकड़कर उसे खाते रहना भी होगा?
देखो, दोस्त, कृपया।
- आज मेरा केवल दूसरा दिन है। - मैं तुम्हारी कोई मदद कर सकता हूँ?
धत्।
मैं बस फ़्लैट संख्या आठ में पिज़्ज़ा पहुँचाने आया हूँ।
पक्का तुम्हारे पास ग़लत पता होगा।
फ़्लैट संख्या आठ में रहने वाला सज्जन डिज़्नीलैंड गया हुआ है।
पर मैं अभी-अभी उसी से बात कर रहा था।
देखा? डिज़्नीलैंड।
एडम फॉदरगिल।
हैलो। क्या तुमने पिज़्ज़ा मँगवाया था?
नहीं, मैं कभी बाहर का खाना नहीं मँगवाता हूँ। ज़्यादा कैलोरी होती है। कौन सा पिज़्ज़ा है?
एंचोवी और अनानास। यह तो डैनी मँगवाता है।
पर डैनी डिज़्नीलैंड में है।
हाँ।
मदद करके ख़ुशी हुई, दोस्त।
डिज़्नीलैंड?
- हैलो। - हैलो। एक सवाल पूछ सकता हूँ?
ज़रूर।
क्या तुम डिज़्नीलैंड में हो?
नहीं, अभी नहीं।
मुझे भी यही लगा था।
तो अपना पिज़्ज़ा लेने बाहर आ रहे हो न?
हाँ। मैं अभी आया।
तुम अब भी यहाँ क्यों खड़े हो?
फ़्लैट संख्या आठ में रहने वाला यहीं है। वह डिज़्नीलैंड में नहीं है। देखो।
हैलो?
हैलो? दोस्त?
तुम्हें यह चाहिए?
धन्यवाद।
आज मेरी बिल्ली के जन्मदिन की पार्टी है, अगर तुम्हें दिलचस्पी हो तो।
मैंने फ़्लान बनाया है।
मुझे ख़ुशी होती, पर काम करना है।
तुम्हारी मर्ज़ी।
चलो, एंजेला।
मैं इतना क़रीब था।
तुम्हारे जन्म की तारीख़ क्या हैं? तीन सितंबर, है न?
हाँ। क्यों? तुम क्या कर रही हो?
मैंने बताया था। तुम्हारी डेटिंग प्रोफ़ाइल बना रही हूँ।
नहीं, नहीं बनाओगी। नहीं। मत बनाओ।
मुझे लगा तुम मज़ाक कर रही थी। तुम्हें बीमार बच्ची के लिए दवा नहीं खरीदनी?
देखो, पक्का केमिस्ट जल्द ही आ जाएगा और तब तक हम यही करेंगे।
मैं नहीं बनाना चाहता। ज़बरदस्ती क्यों कर रही हो?
क्योंकि, डैनिएल, तुम मेरे दोस्त हो और मैं नहीं चाहती कि तुम अकेले मरो।
मेरा विश्वास करो, यह वेबसाइट शानदार है। मैं और वैजी इसी पर मिले थे।
वह पहला इंसान था जो मेरे अनुकूल निकला था।
कितने प्रतिशत अनुकूल?
यह मायने नहीं रखता है, है न?
नहीं, बोलो। कितने प्रतिशत अनुकूल?
बावन प्रतिशत।
पक्का मैं ही वैजी के 52 प्रतिशत अनुकूल हूँगा।
नाम। डैनिएल गिब्सन।
पेशा?
तुम्हारा पेशा क्या है?
इंटरनेट वाला? पत्रकार।
सही कहा। जानना चाहोगी मैं किन ज़ोरदार,
पुलित्ज़र पुरस्कार विजेता कहानियों पर काम कर रहा हूँ?
"आपके कुत्ते के अवसादग्रस्त होने का पता लगाने के 12 तरीके"...
और "सिरके के बारे में दस बातें जो आपको नहीं पता।"
- हमें सिरके के बारे में क्या नहीं पता? - पता नहीं। मैंने अभी वो झूठी चीज़ें नहीं बनाई हैं।
ठीक है। पहला सवाल। "क्या आपको यौन क्रियाकलापों की इच्छा है?"
हाँ, थोड़ी सी।
अगर... अगर... मिलती है तो।
तीन साल बाद बेशक़ इच्छा होगी।
ठीक है।
"आपकी पार्टनर की शारीरिक बनावट कितनी महत्वपूर्ण है?
बिल्कुल नहीं, थोड़ी सी, बेहद ज़्यादा?"
बिल्कुल नहीं। नहीं। बिल्कुल नहीं।
शायद थोड़ी सी। शायद थोड़ी से थोड़ी ज़्यादा महत्वपूर्ण है।
शायद मैंने जितना कहा, उससे थोड़ी ज़्यादा महत्वपूर्ण है।
दरअसल यह तुम्हारे नज़रिए पर निर्भर करता है क्योंकि...
- क्या मैं बेहद महत्वपूर्ण डाल दूँ? - हाँ, कृपया।
ठीक है। अगला।
"क्या आप में गुप्त प्रतिभाएँ हैं?" इसके लिए मैं बस नहीं डाल देती हूँ।
- वहाँ नहीं मत डालो। हाँ डालो... - अच्छा?
...और बड़ा हाँ डालो
क्योंकि मुझमें प्रतिभाएँ हैं।
- अच्छा? जैसे कि? - मैं कीबोर्ड बजा सकता हूँ।
- नहीं, नहीं बजा सकते। - हाँ, बजा सकता हूँ।
हँसो मत। मैं बजा सकता हूँ। हँसो मत, क्योंकि मैं बजा सकता हूँ। हाँ, मैं एक बैंड में था।
चुप रहो।
द क्यूटीज़।
हम क्या थे? हम रेडियोहेड और बैकस्ट्रीट बॉयज़ का मिश्रण थे।
दरअसल, मैं काफ़ी शानदार था।
मैं सिर पर दीपाधार रखकर बजाता था।
तो तुम सफल रॉक संगीतकार क्यों नहीं बने?
सब जल्द ही ख़त्म हो गया। कुछ ही महीनों में बैंड टूट गया।
क्यों?
मैंने ड्रमर को जला दिया था।
रुको, रुको, रुको। जेफ़!
मुझे माफ़ कर दो!
कैट मैन वाली परिस्थिति कैसी है?
वह अब भी बाहर बैठा है।
तुम्हें पता है कि तुम्हें डेम जुडी के साथ साझा करना चाहिए।
शायद वह बिल्लियों को मेरा पिज़्ज़ा खिला रहा है।
तुम वहाँ जाना चाहती हो? हँ? ठीक है।
- अब। - अब तुम क्या कर रहे हो?
मैंने 20 मिनट पहले एक और पिज़्ज़ा मँगवाया।
क्या? तुमने एक और मँगवाया?
हाँ। मैं ग़ौर कर रहा हूँ और लगभग हर आधे घंटे में,
कैट मैन इमारत का एक चक्कर लगाता है।
उसे वापस लौटने में लगभग साढ़े चार मिनट लगते हैं।
मैं कैट मैन से साढ़े चार मिनटों के लिए आज़ाद हूँगा।
साथ ही, उन्हें पहला पिज़्ज़ा पहुँचाने में 28 मिनट लगे थे।
इस बार मैंने कैट मैन की सैर के समय से मेल करके पिज़्ज़ा मँगवाया है।
अगर मेरी गणना सही है...
बहुत ख़ूब।
क्या बात है न?
ए। इमारत की बाईं तरफ़ की आख़िरी खिड़की के पास आओ।
तुम मुझे दोबारा धोखा तो नहीं दोगे न?
नहीं। सब ठीक है। मेरा विश्वास करो।
नहीं। धत्। दोबारा नहीं।
ए। यहाँ।
खुल नहीं रही, पर यहीं से डाल दो। चलो।
- रुको। - यह घुस जाएगा। यह घुस जाएगा। चलो।
यह नहीं घुसेगा।
ठीक है। वह बिल्ली वाला आदमी दो मिनटों में लौट आएगा।
तुम्हें सारे स्लाइस एक-एक करके डालने होंगे।
- पता नहीं। - क्या मतलब, पता नहीं?
मेरा मतलब, यह अजीब होता जा रहा है। यह कोई अश्लील इच्छा तो नहीं है न?
नहीं। मैं भूखा हूँ। इसमें बस एक मिनट लगेगा।
मैं तुम्हें 20 पाउंड बख़्शीश में दूँगा।
- ठीक है। पहले पैसे दो। - हाँ। पैसे पहले दूँगा।
तो...
चलो।
- तैयार हो? - हाँ।
तो मुँह खोलो।
मैं नहीं चाहता कि तुम मुझे खिलाओ। बस मुझे नीचे से पकड़ाओ।
ठीक है।
बढ़िया है। यह बढ़िया है। देते रहो।
शाबाश।
रुको। हिलो मत।
तुमने वह सुना?
क्या?
ठीक है, जारी रखो। चलो। चलो थोड़ा जल्दी करें।
शाबाश।
यह फँस गया है।
ठीक है।
- यह आख़िरी है। - हाँ। धन्यवाद।
अब मुझे फ़ोटो लेनी होगी।
तुम क्या कर रहे हो?
पार्टी इस तरफ़ है।
रात के 12:45 बजे
तुम सच में काफ़ी देर से इंतज़ार कर रही हो।
पक्का उन्हें ज़्यादा देर नहीं लगेगी, पर चलो हमारा काम जारी रखें।
ठीक है।
"निम्नलिखित शब्द आपको कितनी अच्छी तरह वर्णित करता है?
सेक्सी। बिल्कुल नहीं, थोड़ा सा या काफ़ी अच्छी तरह?"
मैं "थोड़ा सा" कहूँगा।
क्या हुआ?
नहीं, कुछ नहीं।
मुझे बस पता नहीं था कि अपनी इतनी सराहना करते हो।
हाँ। पर मैंने बेहद सेक्सी नहीं कहा, कहा क्या?
मैंने कहा थोड़ा सा सेक्सी। जैसे कि, हल्का सा सेक्सी।
अगर मैं क़िस्मतवाला हुआ और पेट फूला हुआ महसूस न हो रहा हो तो।
तुम मेरा वर्णन कैसे करोगी?
पता नहीं। कभी-कभी तुम थोड़े...
दयालु दूधवाले जैसे लगते हो।
- तो फिर वही डाल दो। - ठीक है। आख़िरी सवाल।
"आप निम्नलिखित में कितने कुशल हैं?
एक रिश्ते में रोमांस लाने में।
बिल्कुल भी नहीं, थोड़ा सा या बेहद कुशल?"
शायद कभी-कभी मैं बेहद कुशल होता हूँ।
सच में? मैं तुम्हारे रोमांटिक होने की कल्पना नहीं कर पा रही।
हाँ। बेशक़ नहीं कर पाओगी, क्योंकि मैं डैनी, दयालु दूधवाला हूँ।
तो फिर बताओ। तुम आख़िरी बार कब रोमांटिक हुए थे?
- तुम्हें क्लोई याद है? - हाँ। मुझे क्लोई याद है।
ठीक है। हमारी पहली डेट पर, मैंने एक नहर पर नाव किराए पर ली थी।
और उसे झूलती हुई लाइटों से सजा दिया था।
हमने सूर्यास्त को निहारते हुए, सबसे सस्ती शैम्पेन पीते हुए
रीजेन्ट्स कनाल में सैर की।
मुख्य रूप से इसलिए क्योंकि, सच कहूँ तो, वह नाव किराए पर लेने के बाद,
मेरे पास खर्च करने के लिए और पैसे नहीं थे।
पर, हाँ, इससे फ़र्क नहीं पड़ा।
हमने परवाह नहीं की।
हमने रोमांटिक गानों का एक प्लेलिस्ट सुना और बस बातें कीं।
और हम हँसे।
और फिर हम रुक गए।
और फिर वहीं से हमने पार्क में हो रही
आतिशबाज़ी का प्रदर्शन देखा।
कुछ कंबल ओढ़ कर।
यह काफ़ी है?
हाँ। काफ़ी बढ़िया था।
थोड़ा कामचलाऊ था।
वैजी का संदेश है। अरे, नहीं। वह जाग गई और मेरे बारे में पूछ रही है।
मेरा मतलब, यह पहली बार हुआ है। आमतौर पर, वह बस "पेप्पा पिग" देखना चाहती है।
हाँ, मैं क्या कर रही हूँ? मुझे यहाँ से निकलना होगा।
आख़िरकार। हालेलूया। जाओ।
ठीक है, श्री फ़ार्मासिस्ट, मैं अंदर आ रही हूँ।
तुम क्या कर रही हो?
मैं बिना पैरीडाइन लिए नहीं जाऊँगी।
यह बेहद रोमांचक है। यह "मिशन : इम्पॉसिबल" वगैरह जैसा है।
हाँ, सच में। मैं रोमांचक महसूस कर रही हूँ। दरअसल, मैं समझ रही हूँ कि अपराधी यह क्यों करते हैं।
पैरीडाइन
ठीक है।
अब तुम क्या कर रही हो?
अगर मुझे पैसे वापस नहीं मिल सकते, तो मैं 200 पाउंड का सामान ले लूँगी।
हे भगवान।
- हैलो। - मैं चोरी नहीं कर रही हूँ।
- क्या? - क्या?
मैं यहाँ एक नुस्ख़ा लेने आई हूँ। श्रीमती ऐन कूपर।
क्या?
मैं यहाँ एक नुस्ख़ा लेने आई हूँ। श्रीमती ऐन कूपर।
क्या नाम बताया?
श्रीमती ऐन कूपर।
थोड़ा धीरज रखिए।
तुम ठीक हो?
हाँ। बस याद करने की कोशिश कर रही हूँ कि मैंने नुस्ख़े कहाँ रखे हैं।
क्या वे नुस्ख़ों के उन नीले बक्सों में से एक में नहीं हैं?
नुस्ख़े और सलाह
मुझे वहीं से ढूँढना शुरू करना चाहिए, है न?
- यह लो। - कितना?
कृपया, 9.35।
- नहीं। कार्ड मशीन इस्तेमाल नहीं कर सकते। - क्यों नहीं?
क्योंकि मैं बेवकूफ़ हूँ।
तुम्हारे पास नक़द है?
यह मेरा नुस्ख़ा नहीं है।
यह श्री गारफ़ील्ड सुनुनु का है।
तुम वह नहीं हो?
नहीं।
- क्या नाम बताया था? - ऐन कूपर।
एक सेकंड रुको।
उन्होंने कहा कि उसे मरे हुए लगभग तीन घंटे हो चुके हैं।
मुझे पुलिस को अपना बयान दे देना चाहिए।
मैं बस इतनी दोषी महसूस कर रही हूँ।
चलो भी। पैरामेडिक ने कहा कि उसे दिल का दौरा आया था।
वह लगभग तुरंत मारा गया था। उसने पीड़ा नहीं सही।
इस तरह अकेले, पीछे एकांत में मरना,
- इतना दुखदायक है। - तुम मज़ाक कर रही हो, है न?
दवाइयों के ढेर में मुँह के बल, मैं ऐसे ही मरना चाहूँगा।
पर मैं बच्चों के जुलाब की दवा की तुलना में कड़क दवाइयाँ पसंद करूँगा।
तुम ख़ुद को संभाल लोगी?
हाँ। बेशक़। तुम मुझे जानते हो।
हाँ, जानता हूँ। इसलिए पूछा।
इस रिश्ते में, मतलब दोस्ती में केवल एक ही बीमार, दयनीय बेवकूफ़ की...
जगह है।
और मैंने उस जगह पर अपना हक़ जमा लिया है, इसलिए...
समझ गई। धन्यवाद।
ख़ैर, देखो,
शायद अब मुझे आज रात के लिए तुम्हें परेशान करना बंद करना चाहिए।
नहीं। अभी फ़ोन नहीं रख सकते। हमने तुम्हारी डेटिंग प्रोफ़ाइल पूरी नहीं की है।
अरे, हाँ। नहीं, हमें अभी वह करने की ज़रूरत नहीं है।
- हम इसे बाद में... - हाँ। नहीं। चलो इसे पूरा करें।
इसमें बस कुछ ही सेकंड लगेंगे
और फिर ऐप तुम्हें तुरंत मेल दिखाने लगेगा।
तैयार हो?
मेल मिला रहे हैं।
हो गया।
हाँ। और मेल मिलने के बाद, मैं क्या करूँगा...
क्या मैं उन्हें ईमेल वगैरह करूँ, पूछूँ कि क्या वे स्कोन वगैरह खाने के लिए चलेंगी?
मेरा मतलब, हाँ। अंत में तुम्हें फ़्लैट से निकलना ही होगा।
तुम्हें एक मेल मिला है।
हमें आपके लिए एक मेल मिला है!
इक्यानवे प्रतिशत अनुकूलता।
सच में? ठीक है। तो, वह कैसी है?
वह है...
मैं अब भी...
क्या हुआ?
डैनी, आप लीसा से मेल खाते हैं!
हाँ। नहीं। माफ़ करना। बस थोड़ी ख़राबी आई थी। अभी कोई मेल नहीं मिला है।
अच्छा है। यह अच्छा है।
शायद मुझे वैजी को बता देना चाहिए कि मैं क्या कर रही हूँ।
हाँ, बेशक़। अगली बार इसी समय?
हाँ। इसी समय। सोने की कोशिश करना।
ठीक है। शुभरात्रि, पगली कहीं की।
ठीक है। शुभरात्रि।
आपातकालीन स्थिति ख़त्म हुई। प्यार
तुम बेहद शानदार हो। प्यार
आख़िरकार। धन्यवाद।
डिज़्नीलैंड कैसा था?
उप-शीर्षक अनुवादक : मून कलिता